2. ΒΑΣΙΛΙΚΟΝ ΔΙΑΤΑΓΜΑ της 18/25 Μαΐου 1956 (ΦΕΚ Α΄ 129) Περί ιδρύσεως εδρών και θέσεων βοηθητικού διδακτικού προσωπικού δια την λειτουργίαν του Αρχιτεκτονικού τμήματος της Πολυτεχνικής Σχολής του Παν/μίου Θεσ/νίκης. Έχοντες υπ’ όψιν 1)τα άρθρ. 2, 5 (παρ. 2) και 9 (παρ. 1) του υπ’ αριθ. 3422/1955 Β.Δ/τος, 2)την υπ’ αριθ. 94/1956 σύμφωνον γνωμοδότησιν του Ανωτάτου Συμβουλίου Δημ. Υπηρεσιών και 3)την υπ’ αριθ. 203/1956 γνωμοδότησιν του Συμβουλίου Επικρατείας, προτάσει των Ημετέρων επί της Εθνικής Παιδείας και Θρησκευμάτων και επί των Οικονομικών Υπουργών, στηριζομένη εις ομοίαν της Συγκλήτου του Εθνικού Μ. Πολυτεχνείου, διατυπωθείσαν κατά την Συνεδρίαν αυτής της 13.1.1956, απεφασίσαμεν και διατάσσομεν: Σελ. 545 Πολυτεχνική Σχολή Πανεπιστημίου Θεσ/νίκης 31.Ε.λ.2 Άρθρον μόνον.-1.Ιδρύομεν τας κάτωθι έδρας δια λειτουργίαν του τμήματος Αρχιτεκτόνων εν τη Πολυτεχνική Σχολή του Πανεπιστημίου Θεσ/νίκης. Α΄.Τακτικαί έδραι: 1)Ανωτέρων Μαθηματικών. 2)Αρχιτεκτονικής Μορφολογίας και Ρυθμολογίας. 3)Αρχιτεκτονικών Συνθέσεων. 4)Κτιριολογίας (Β.Δ. 768 της 5/24 Σεπτ. 1966 ΦΕΚ Α΄ 192). Β΄.Έκτακτοι αυτοτελείς έδραι: 1)Διακοσμητικής. Η ανωτέρω έκτακτος έδρα της Διακοσμητικής μετετράπη εις τακτικήν, άνευ μεταβολής τινός του παρ’ αυτή υπηρετούντος πάσης φύσεως προσωπικού, δια του Π.Δ. 281 της 22/29 Απρ. 1975 (ΦΕΚ Α΄ 84). 2)Ελευθέρου Σχεδίου. 3)Ιστορίας της Αρχιτεκτονικής. 4)Πολεοδομίας (Β.Δ. 24 Σεπτ./17 Οκτ. 1958, ΦΕΚ Α΄ 169). Δια του άρθρου μόνου Π.Δ. 142 της 25 Φεβρ./10 Μαρτ. 1976 (ΦΕΚ Α΄ 53) η ανωτέρω έδρα της πολεοδομίας μετετράπη εις τακτικήν, άνευ μεταβολής τινός του υπηρετούντος παρ’ αυτή πάσης φύσεως προσωπικού. 5)Αρχιτεκτονικής των Υπαιθρίων Χώρων έχουσαν ως περιεχόμενον, την Αρχιτεκτονικήν διαμόρφωσιν Υπαιθρίων Χώρων και Τοπίων εν γένει (Β.Δ. 383 της 7/23 Ιουν. 1962, ΦΕΚ Α΄ 93). 6)Γενικής Ιστορίας της Τέχνης, με περιεχόμενον προϊστορική εποχή, πρωτόγονος Τέχνη, Τέχνη Προκολομβιανή, Τέχνη των Ναών της Ανατολής (Κίνα, Ιαπωνία, Ινδίαι, Αίγυπτος, Μεσοποταμία, Περσία, Μικρά Ασία), Αρχαϊκή Γεωμετρική, Κλασσική, Ελληνιστική, Ελληνική Τέχνη, Ετρουσκική και Ρωμαϊκή Τέχνη, Βυζαντινή Τέχνη και Βυζαντινή Τέχνη των Σλαυϊκών Κρατών, Ρωμαϊκή και Γοτθική Τέχνη, Τέχνη της Αναγεννήσεως, Μπαρόκ, Ροκοκό, Εκλεκτική Τέχνη 16ου-20ού αιώνος, σύγχρονος Τέχνη. (Β.Δ. 751/1964). 7)Ειδικής Κτιριολογίας, με περιεχόμενον: Εισαγωγή εις την σύγχρονον Αρχιτεκτονικήν σύγχρονοι κατασκευαί, κτιριολογική Σύνθεσις. (Β.Δ. 751/1964). 8)Β΄ Σιδηροπαγούς Σκυροδέματος, με περιεχόμενον: Εισαγωγή εις τον υπολογισμόν των ωπλισμένου σκυροδέματος κατασκευών, Ανάλυσις Ειδικών εξ ωπλισμένου σκυροδέματος Αρχιτεκτονικών κατασκευών, Εισαγωγή εις την μέθοδον υπολογισμού των πλαισιωτών κατασκευών προβόλων των κελυφών και των μεμβρανών. (Β.Δ. 751/1964). 2.Ομοίως δια την λειτουργίαν του ως άνω τμήματος Αρχιτεκτόνων ιδρύονται 3 θέσεις επιμελητών, 4 θέσεις βοηθών και 2 θέσεις παρασκευαστών. Σελ. 546 